Prentútgáfa Stundarinnar kemur næst út þann 6. desember . Rúmlega 16 milljarðar fóru um reikninga DNB sem bankinn vissi ekki hver átti Starfsmannaleiga á Kýpur opnaði bankareikninga í DNB sem notaðir voru til að greiða laun starfsmanna Samherja . Íslenska útgerðin var ekki skráður eigandi bankareikninganna þrátt fyrir að fjármagnið kæmi frá henni . Bankareikningunum var lokað og hefur málið vakið mikla athygli í Noregi . Rúmlega 16 milljarðar króna , tæplega 1,2 milljarðar norskra króna , fóru um fimm bankareikninga sem tengdust útgerðarstarfsemi í Vestur-Afríku í norska bankanum DNB ( Den Norske Bank ) á árunum 2010 til 2018 , án þess að vitað væri hver ætti þessa bankareikninga . Þrír af reikningunum tilheyrðu félaginu Cape Cod FS í skattaskjólinu Marshall-eyjum , og voru þeir notaðir til að greiða laun sjómanna Samherja í Máritaníu og Marokkó og síðar í Namibíu , á árunum 2010 til 2018 . Tveir af reikningunum voru titlaðir JPC Ship Management , starfsmannaleigu á Kýpur , sem skaffaði útgerðum sjómenn gegn 12 dollara þóknun per haus á mánuði , og kom mikið fjármagn inn á þessa reikninga frá félögum rússneska útgerðarmannsins Vitaly Orlovs , sem keypti útgerðina Kötlu Seafood af Samherja um sumarið 2013 . Fjallað var um þetta í síðustu viku í grein sem unnin var í samstarfi ... Namibískir sjómenn mótmæla og ákærðu verða áfram í gæsluvarðhaldi Sexmenningarnir sem ákærðir eru í Namibíu vegna upplýsinga úr Samherjaskjölunum verða í gæsluvarðhaldi fram í febrúar .